انا نورا بالكتاب الاعظم فلتسعدي يا نفس ولتتنعمين سيري الى المولى الكريم الاكرمين. في نور ايات الكتاب الاقومي. يا نستنون بالكتاب السلام عليكم ورحمة الله وبركاته. اخواني واحبابي في الله. خلصنا تلت القرآن. احنا النهاردة هندخل في التلت التاني يا جماعة. هندخل في اني انست نورا الموسم الثاني بفضل
الله. هندخل في الجزء الحداشر. هندخل بقى في الثلث الثاني. يا ترى انت وصلت لفين ؟ يا ترى واحنا على مشارف التلت التاني من رمضان. العشر اللي كتير بيقعوا فيهم. هنقع يا جماعة ولا هنفتكر ان في عشرين دعوة مستجابة وفي عشرين فرصة للعتق من النار في العشرة الاواسط. وهنفتكر
ان التوراة والانجيل نزلوا في العشر الاواسط من رمضان. عشان نقدر نجتهد بازن الله سبحانه وتعالى في طاعة ربنا. انت ما انتاش عارف الفتح فين. ما انتش عارفة ربنا هيصلح قلبك وهينور لك طريق التدبر في القرآن امتى ؟ عايزين نجتهد في هزه العشر باذن الله سبحانه وتعالى. الشعار الاول بقى في الجزء الحداشر
انهم رجس. ربنا بيتكلم عن مين؟ اللي ما رضوش ينصروا الدين. سيحلفون بالله لكم اذا انقلبتم اليهم لتعرضوا عنهم. فاعرضوا عنهم هم ما خرجوش مع النبي ما رضوش ينصروا الدين. فربنا بيقول انهم رجس
يعني الاحتقار اللي بيحتقره الدين للناس اللي مش راضيين يشيلوه. والناس اللي مش راضيين يشيلوا مسؤوليته. شوفوا الله يقول ايه في الحديس القدسي. والحديث صحيح ثابت عن رسول الله صلى الله عليه وسلم امروا بالمعروف. وانهوا عن المنكر قبل ان تدعوني فلا استجيب لكم
وتسألوني فلا اعطيكم وتستنصروني فلا انصركم. متخيلين قد ايه خساير اللي مش شغالين في الدعوة؟ الرسول سماهم مدهنين. المثل المدهن حدود الله والواقع فيها. الواقع في حدود ربنا العاصي. اللي بيشرب خمرة وبيزني. المدهن في حدود ربنا الطائع اللي بيتعامل
مياعة زي الدهان الدهانات السايلة. بيتعامل بعدم جدية مع دعوة العصاة. الرسول جاب اللي ما بيدعوش الى الله قبل العاصي وسماه مدهم. سماه مدهن يعني دينه متهم اصلا. اي انسان ما بيدعوش الى الله. فين رسالتك؟ فين قضيتك
انت منتمي لايه ؟ يا جماعة البنت اللي ما عندهاش قضية في الحياة بتدعو للمغني اللي بتحبه. اللي بياكل اكلة حلوة في مطعم حلو بيدعو للمطعم ده الناس عنه. اللي بيحب بنت بيكلم الدنيا كلها عنها. اللي بتحب ممثل بتكلم الدنيا كلها عنه. الانسان ما يقدرش يعيش من غير دعوة. لو ما دعتش للحق
للباطل. الشعار التاني بقى ما دام احنا دخلنا في الجدية كده في هذه الليلة المباركة بازن الله. ليتفقهوا في الدين ربنا قبل ما قال ينذره. قبل ما يقول اشتغلوا في الدعوة وانذروا. قال لي يتفقهوا في الدين. هتشتغل في الدعوة ازاي وانت ما عندكش علم؟ اه بلغوا عني ولو اية
ايوة اللي انت عارفه قل بس الاية دي عايزة علم. الاية دي عايزة تحصيل. ربنا قبل ما يقول لينذره قال ليتفقهوا في الدين. يعني يتعمقوا في فهم الشريعة الداعية اللي فاهم الدين رحمة من ربنا. وبيوفر على الناس كتير اوي. العلم له دور مهم اوي. يا جماعة بعد رمضان لازم تدخلوا معاهد تعليمية دينية
لازم يا جماعة تدخلوا كليات شرعية. لازم يا جماعة تلتحقوا باعمال مؤسسية في طلب العلم. ربنا بيقول شهد الله انه لا اله الا هو والملائكة اولو العلم. ربنا في اخطر قضية في الوجود اللي هي الوحدانية. شهد اعدل شاهدين في الوجود. مين ؟ عباد السماء وعلماء الارض
الملائكة واولو العلم فيه شرف للعلم. اكتر من ان ربنا يشهد اهله على اعظم قضية في الوجود كله وهو الوحدانية. الشعار اللي بعد كده في يونس والله يدعو الى دار السلام. الحذف يعني زي ما بيقول الجرجاني وعلماء البلاغة له مفعول السحر
لان بدون ما تتكلم انت قلت معاني اكتر ما تعبر عنها. طب وفينا حزف؟ اه والله يدعو مين؟ بيدعو الغني ولا الفقير؟ بيدعو المسلم الكافر بيدعو العاصي ولا الطائع؟ بيدعو الصغير ولا الكبير؟ بيدعو القريب ولا البعيد والله يدعو يدعو مين يدعو الجميع
الى دار السلام اللي هي الجنة اللي سلمت من الاكتئاب والحزن والهم والغم والحسرة اللي سلمت من اي مشكلة واي تكدير في وجود مكتوب على بابها كده ممنوع دخول الاكتئاب ممنوع دخول الهم ممنوع دخول الحزن ممنوع دخول الالم. والله يدعو يدعو الجميع. يبقى احنا بنتعلم
من دعوة ربنا للناس ان احنا نبقى احنا كده كمان. ندعو كل الناس في كل مكان الى كل الدين ما نيأسش من حد ابدا. لانك ما انتاش عارف مين اللي ربنا هيأتي بقلبه الى الهدى. الشعار اللي بعد كده
وترهقهم ذلة. ربنا بيتكلم يوم القيامة عن مرحلة خطيرة. يا جماعة لما تلاقوا اية من ايات يوم القيامة في القرآن اعرف دي في انهي مرحلة من يوم القيامة؟ يوم القيامة فيه بعث وفيه حشر
وفيه ميزان وفيه تطاير صحف وفيه صراط وفيه قنطرة وفيه اعدادات لدخول الجنة وفيه ظل عرش وفيه عرض على الله وفيه عقبة وقبل الصراط وفي المرحلة دي فين ؟ ربنا بيقول والذين كسبوا السيئات جزاء سيئة بمثلها. وترهقهم ذلا
ده امتى يا جماعة بعد الميزان؟ لما بتطب كفة السيئات بتاعتهم فبيبقوا هيجنوا هيدخلوا يعرضوا على الله بعد الميزان بايه ؟ هتبقى مصيبة فعايزين اللي يعملوا تحسين لمجموعهم باي طريقة. فيبدأوا يدوروا بقى يجري على امه وابوه اديني حسنة. يجري على اللي عصى ربنا معهم شيله عني سيئة. يجري على اي
حد في الدنيا فقاعد يتزلل ده ويتزلل ده ترهقهم بتبقى مرحلة ارهاق رهيبة. اللي هي ما بعد الميزان وما قبل العرض على الله. مرعوب هدخل على ربنا ادخل اعرض على الله بايه؟ لازم اصلح حاجة في الصحيفة. فبعد ما فيش اي حد عصبه ولا عمل له حاجة. ما لهم من الله من عاصم
يبدأ بقى يتزل كانما اغشيت وجوههم قطعا من الليل مظلمة. زي طالب قبل النتيجة بتلات تيام عارف من الكنترول انه ساقط. ابوه جري كلم مديرة المدرسة ما رضتش تساعده. جري يكلم المدرس اللي ساكن جنبه يشفع عند وكيل المدرسة ما رضاش يساعده. جري يعمل ما حدش رضى يقف معه
النتيجة ابنه رسميا ساقط وشه اسود خلاص يبقى عاش مرحلة الزل وبعد كده مرحلة السواد. اهي دي هنا ترهقهم فيلا وبعد كده السواد. يدخل يعرض على الله ووجهه انما اخشيت وجوههم قطعا من الليل مظلمة. يدخل يعرض على الله وشه اسود. والعياذ بالله ليه؟ اسود بسبب كبسة طبة الميزان
سيئات كافة السيئات واسود بسبب ان ما فيش في حد في ارض المحشر. رضي يقف معه ودخل بنفس الصحيفة اللي طبت عليها كفة السيئات والعياذ بالله لازم يا جماعة نحسن مجموعنا. لازم يا جماعة انا ايه اللي يخليني ترهقني ان الذل يوم القيامة والعياذ بالله. طب من الوقتي اتعب شوية
عشان ارتاح يوم القيامة. عشان الملايكة تتلقاك وانت خارج من تحت التراب وتقول لك هذا يومكم زي دي ليلتك يا عريس كده. اليوم يومك خمسين الف سنة كلهم افراح. هندخل بقى في اول سطور من سورة هود بازن الله وهي نهاية الجزء الحداشر
كتاب احكمت اياته. ده تشبيه عظيم اوي يا جماعة. احكمت الحكمة اللي هي اللي ماسك آآ رأس الفرس بالقائد بتاعه وبيوجه رأس الفرس في اتجاه معين. احكمت اياته تشبيه لايات القرآن زي ما قال المفسرين بجيش من الافراد
في جهاد او في طريق وكلها محكومة كلها وجهتها واحدة. كل الايات وجهة واحدة معنى جبار يا جماعة. ما احكمت اياته القرآن كله بيوجه لحاجة واحدة. ما بتلاقيش اية بتخليك انسان روحاني. واية تانية بتخليك شهواني. ما تلاقيش اية توجهك آآ يعني للاخرة
اية تانية تقول لك لا لا لا اخرة ايه خليك في الدنيا كتاب كله وجهة واحدة. كله بيعرفك عظمة الله. كله بيطهر قلبك. كله ربنا بيشرح به صدرك كله بيخليك صاحب رسالة كل ايات القرآن بتعلي همتك. كل ايات القرآن بتملى قلبك امل وسعادة. كل ايات القرآن روشتات لاصلاح مشاكل
وحياتك احكمت اياته ثم فصلت. لاني انا مش هقدر افهم كلام محكم الا لما يفصل بقى والكلام يبقى بالتفاصيل عشان اقدر افهم يا رب ربنا سبحانه وتعالى ادانا نعمة كبيرة اوي. اللي هي نعمة القرآن. القرآن المحكم. القرآن المفصل ده يا جماعة احنا زاهدين فيه ليه؟ ما بنقرأهوش بقلب
ليه ؟ ده ربنا بيقول او القى السمع يعني ركز اوي وهو بيسمع القرآن وهو شهيد. يعني قلبه شاهد لمعاني ما يتلى من الايات. يعني ادى للقرآن وقلبه. ادوا للقرآن في رمضان وابنكم وقلبكم. عشان القرآن اللي احكمت اياته يغيركم
الشعار اللي بعد كده ويؤتي كل ذي فضل فضلا. الاية دي جميلة قوي يا جماعة. واقوال المفسرين فيها جميلة قوي. يعني ايه يؤتي كل ذي فضل فضلا؟ اكتر معنى بيشدني في
قال المفسرين فيها اي ان مقامات العباد في الجنة تتفاضل. الجنة مش درجة واحدة. ان الله اعد للمجاهدين مائة درجة. ناس كتير بتفرح الحديس ده انا الحديس ده بيؤلمني اوي يا جماعة. ليه ؟ ده المجاهدين دول اعلى حاجة يا رب. حتى المجاهدين بيتفاضلوا ميت مستوى. يعني كله عند الناس شيخ. كله عند
الناس عامل للدين انما عند ربنا لأ. الداعية اللي حضر حلو غير الداعية اللي ما حضرش. الداعية اللي بنى بيئة ايمان غير الداعية اللي انت دارسه ومشي. الداعية اللي عاش وسط الناس بعد الدرس غير الداعية
اللي ادى الدرس وبعد كده ما حدش له دعوة بي. الداعية اللي حقق احاديسه غير الداعية اللي ادى صحيح وضعيف. الداعية اللي عمل تحفيز قرآن وعمل عمرات تربي الناس وتعاون مع الناس اللي بتربي الناس وعمل معاهد علمية غير الداعية اللي ادت كلمتين وبعد كده وانا مالي الداعية اللي عالج مشاكل الناس بالقرآن والسنة
غير الداعية اللي طلع وعز وخلاص انا لسة هافهم بقى ولسه هاستجلي رؤية المقامات متفاضلة اوي في الجنة يا جماعة. عدد درجات الجنة بعدد ايات القرآن يعني درجات الجنة الاف الدرجات. يعني يؤتي كل ذي فضل فضلا. ربنا بيقول افتكروا ان درجات الجنة في تفاضل بينها. وان التفاضل ده على حسب
فاضل في علو الهمة في الدنيا. والتفاضل في الارتباط بالقرآن والسنة في الدنيا. والارتباط والتفاضل في جهد العمل الصالح في الدنيا. شف انت عايز تاخد ايه ؟ شف هتدي ايه والسابقون السابقون اللي عايز يسبق في الاخرة يسبق في العمل الصالح في الدنيا. القول التاني وائتوا كل ويؤتوا كل ذي فضل فضل
يؤتي كل ذي فضل يعني الذي فضلت حسناته على سيئاته. يعني اللي حسناته اكتر من سيئاته. فضلة اللي هو فضل الله اللي هو الجنة. ربنا كريم اللي زادت حسناته بحسنة هيدخل الجنة. ولكن تفاضل درجات الجنة ده عايز صدق بقى ولا حرج فيه
بفضل الله سبحانه وتعالى ويوت كل ذي فضل فضلا. المعنى التالت برضو يا جماعة يؤتي كل ذي فضل اي اي من انشغل بالفاضل عن مفضول الفاضل الدين والمفضول الدنيا انشغل بالاعمال الصالحة الفاضلة. ربنا يؤتيه فضل الله اللي هو فضله. ايه فضله؟ انه يدي له عشر
عشر اضعاف اجره. انا مرتبي خمس تلاف جنيه. خد خمسين الف. عشر اضعاف ليه؟ هو ربنا بيعامل بعشر اضعاف. يؤتي كل ذي فضل من انشغل بالفاضل عن المفضول ضاعف الله له حسناته. المعنى الرابع ويؤت كل ذي فضل فضلا. اي من انشغل بفضائل الاعمال وانشغل بالدين والطاعة. ربنا
هيدي له من فضله في قلبه وفي صدره هيشرح له صدره وهيسعد له نفسيته وهيملى قلبه بانوار من عنده سبحانه وتعالى. الشعار الاخير في هذه حلقات بازن الله سبحانه وتعالى
الا انهم يفنون صدورهم ليستخفوا منه. الا حين يستخشون ثيابهم يعلم ما يسرون وما يعلنون. الا انهم يثنون صدورهم. النبي استحمل اوي يا جماعة النبي عليه الصلاة والسلام استحمل يا اخواننا لدرجة ان النبي كان ييجي يمشي في الشارع فداخل يكلم حد وبيضحك ومبتسم وداخل عليه بقلب مقبل. التاني يقوم اه
داخل جوة نفسه كده كأنه بيتني نفسه جزئين ويبدأ بقى يعني بيقول للنبي انا رافضك ما تدخلش علي. عارف جعلوا اصابعهم في اذانهم ياه! انت لسة جاي تتكلم اهو! مش عايز اسمعك يا اخي
يا اخي مش عايز اشوفك. يا اخي مش عايز اتكلم معك. والنبي عليه الصلاة والسلام كان بيستحمل وكان بيدخل وكان بيتكلم عليه الصلاة والسلام احنا ليه ما بنتبعش النبي بنتكسف في الدعوة الى الله ليه
مش من مش بنتكلم في الدعوة مهما حصل اللي يرفضك يرفضك. واللي يقبلك واللي تقبلك تقبلك انت بتتكلمي عشان ربنا. انت بتقولي يا رب انا يا جماعة احنا المفروض احنا بنتكلم في الدعوة قلوبنا دي بترقص من الفرح. يا رب انت انت فرحان بي من فوق سبع سماوات. انا باتكلم عنك يا رب. انا يا رب ما يهمنيش كرامتي
ما يهمنيش حاجة اي حاجة تتقال علي انا اللي يهمني يا رب ان انت تعبد. وان الناس تحبك وان الناس تعرفك ما يهمنيش حد يقول علي ايه. منزر رهيب الا انهم يثنون صدرهم ليستخفوا منه. يقعدوا بقى ايه يعملوا حركات فيها اهانة للداعية اللي داخل عليهم. عشان قال ايه؟ يعني انا مش عايزه يشوفني يا عم بقى
يعني خلاص يا جماعة ما حدش يرد عليه بقى وهو بيتكلم عشان ما نفتحش كلام زي ما بنشوف في الجولات لما بننزل نكلم الشباب تلاقي بعض الشباب خلاص هو ساكت ليه
اخلص الكلمتين بقى وامش. النبي عليه الصلاة والسلام كان بيستحمل واحنا لازم نستحمل فربنا بيرد عليهم بيقول لهم الا حين يستغشون ثيابهم يعلم ما يسرون وما يعلنون. استخبوا زي ما تستخبوا
هاتوا غطاء وغطوا نفسكم. اختفوا من الدنيا يعلم ما يسرنا. وما يعلنون هتروحوا من ربنا فين؟ هتيجي لحظة هتدخلوا في قبوركم. وهتيجي في لحظة هتقفوا بين ايدين ربنا سبحانه وتعالى وهتندموا اشد الندم. على كل مرة ربنا بعت لك واحد يكلمك في الدين وانت ما رضيتش تسمعه. هتندمي على كل
مرة ربنا بعت لك واحدة تكلمك في الدين وانت ما رضتيش تسمعيها. لان دي حجة من ربنا على اللي لقى حد يكلمه في الدين. لما بانزل جولة بقول للشباب يا شباب فيه الف شلة واقفة. اشمعنى انتم اللي ربنا بعت لكم حد يكلمكم عن عنه؟ يبقى ربنا بيحبكم. يبقى ربنا رايد لكم الخير وفي نفس
دلوقتي انت يوم القيامة هتتسأل عن الوقفة دي لان دي نعمة ممكن غيرك ما خدهاش فاحنا كلنا هنسأل عن هذه الوقفة. كم تحملت يا حبيب الله كم تحملت يا رسول الله في سبيل الله وفي سبيل الدعوة الى الله
ان شاء الله بازن الله بكرة بقى هندخل في الجزء الاتناشر. عايزين نفضل بقى همة حتى القمة. عايزين نفضل عندنا همة قرآنية عظيمة في تدبر كتاب الله. وفي ترتيل كتاب الله وفي مدارسة كتاب الله. ونسمع بقى نعمل ختمة تعارف في رمضان. نسمع بقى الدروس اللي بتشرح جزء
بتاع اليوم النهاردة اللي هيتصلى به تراويح عايزين نعيش مع القرآن بقى يا جماعة. عايزين ندخل الجنة الدنيا. قبل جنة الاخرة يا جماعة. عايزين ندخل جنة القرآن اللي هو ربيع
القلب يعني بيخلي قلبك جنة ونور الصدر يعني بيخليك منور من جوة. مفاعل نووي جبار منور لك طريقك من جوة. وجلاء حزني وذهاب كأن في غمة وهتتجلي بسبب القرآن. وجلاء حزني وذهاب همي. الهموم كلها تبدد. لن يبقى هم في حياتك مع
القرآن ولن يبقى حزن في حياتك مع القرآن. ان اقبلت على كلام الله سبحانه وتعالى. اللهم اجعل القرآن العظيم ربيع قلوبنا ونور صدورنا جلاء احزاننا وذهاب همومنا سبحانك اللهم وبحمدك اشهد ان لا اله الا انت استغفرك واتوب اليك
بالكتاب الاعظم فلتسعدي يا نفس ولتتنعمين سيري الى المولى الكريم اللي اكرميه. في نور ايات الكتاب الاقومي. يا نستنورا بالكتاب